आत्मबोध

अन्धविस्वासको कालो पट्टी चक्षुमा बाधी

पत्थर निर्मित ती प्रतिमाहरुमा के खोज्छौ तिमी इश?

ब्रम्हाण्ड परिक्रमा गरे पस्चताप नि

पुग्दैनौ तिमी तिम्रो अनन्त गन्तव्यमा

आखिर लक्ष्मी, सरस्वती र पार्वतीको सास्वत झल्झलाकार अवतार त

झल्कन्छ सधै तिम्रो नेत्र सामु

तिम्रै ममतामयी माताको मुहारमा

नेत्र खोला वास्तविकतामा आऊ

देवका ती काल्पनिक आनुहारलाई मन मस्तिस्कबाट हटाउ

आफ्नो माताको सास्वत चेहेरालाई मुटुमा विराजमान गराउ |

त्यो तिम्रो न्यानो काखमा गुटुमुटु गर्दै हुर्केकी म

त्यहाँबाट बिच्दियेर अलि पर पुगेपछि

बल्ल बुझ्दैछु आमा, तिम्रो अपार महिमा ||

तिम्रो कोमल हस्तद्वारा खुवाइएका ति

अन्नका दानाहरुको मिठासलाई नजरअन्दाज गर्थे म

बल्ल बुझ्दैछु आमा, तिम्रो तिलस्मी हातको जादु ||

मेरा प्रत्येक पीडाहरुलाई आफ्नो शीरको बोझ बनाएर

मलाई पीडामुक्त बनाउने तिम्रो हरेक चेस्ठा

बल्ल बुझ्दैछु आमा, मप्रतिको तिम्रो हरेक गुण ||

मेरा साना हत्केला समाएर हिडाइ

मलाई अघि बढ्न सिकाउने तिम्रो हरेक कोसिस

बल्ल बुझ्दैछु बाबा, तिम्रो म प्रतिको उत्प्रेरणाका भावनाहरु ||

आफ्नो पिठ्युमा बोकी सारा संसार परिक्रमा गराई

मलाई उत्साहित बनाउने तिम्रो हरेक प्रयास

बल्ल बुझ्दैछु बाबा, मलाई आत्मनिर्भर बनाउने तिम्रो चाहना ||

औपचारिक र अनौपचारिक शिक्षा दिलाई

हरेक क्षेत्रबाट मलाई सक्षम बनाउने तिम्रो प्रयत्न

बल्ल बुझ्दैछु बाबा, मलाई मान्छे बनाउने तिम्रो असिम सपना ||

ती बिगतका दिनहरु सम्झेर

मेरा आँखा रसाउछन् अहिले

ति अटुट साथहरुबाट टुटेर अतित भुलाई एकल नया जीवन बाच्नुपर्दा

मेरा मन मस्तिस्क पश्चातापमा जलछन् अहिले ||

मेरा मन मस्तिस्क पश्चातापमा जलछन् अहिले ||